KTAM เปิดขายกองทุน KTFF234 ถึง 7 พ.ค.
KTAM เปิดกองทุน KTFF234 อายุ 6 เดือน ชูผลตอบแทน 1.8% ลงทุนขั้นต่ำ 10,000 บาท เน้นลงทุนในตราสารหนี้ตปท.ไม่น้อยกว่าร้อยละ 80 ขายวันนี้ถึง 7 พ.ค.2562
KTAM เปิดกองทุน KTFF234 อายุ 6 เดือน ชูผลตอบแทน 1.8% ลงทุนขั้นต่ำ 10,000 บาท เน้นลงทุนในตราสารหนี้ตปท.ไม่น้อยกว่าร้อยละ 80 ขายวันนี้ถึง 7 พ.ค.2562
9 พ.ค. 2562

นางชวินดา หาญรัตนกูล กรรมการผู้จัดการ บลจ.กรุงไทย (KTAM)  เปิดเผยว่า บริษัทอยู่ในระหว่างการเปิดจำหน่าย กองทุนเปิดกรุงไทยตราสารหนี้  เอฟไอเอฟ 234  (KTFF234) ตั้งแต่วันนี้  ถึงวันที่ 7  พฤษภาคม  2562 อายุโครงการ 6  เดือน เงินลงทุนขั้นต่ำ 10,000 บาท เน้นลงทุนในตราสารหนี้ต่างประเทศไม่น้อยกว่าร้อยละ 80 ซึ่งประกอบด้วย เงินฝากประจำ China Construction Bank Asia , Qatar National Bank  , Al Khalij Commercial Bank  , Commercial  Bank  PQSC   เงินฝาก China merchants  Bank และ Bank  of Communications  ผลตอบแทนประมาณ 1.80% ต่อปี  โดยบุคคลธรรมดา ไม่เสียภาษีหัก ณ  ที่จ่าย
ทั้งนี้ อัตราผลตอบแทนของตราสารหนี้สหรัฐฯ มีการปรับตัวลดลงเกือบทุกช่วงอายุ  จากข้อมูลเศรษฐกิจสหรัฐฯที่ออกมาดี รวมถึงการเจรจาการค้ากับจีนมีความคืบหน้ามากขึ้น ในขณะที่ผลิตภัณฑ์มวลรวมภายในประเทศ (GDP)  ไตรมาส 1  ปี 2562  โตประมาณ 3.2%  ดีกว่าที่คาดการณ์ไว้ที่ 2.5% โดยอัตราผลตอบแทนของตราสารหนี้อายุคงเหลือ 2 ปี ปรับตัวลดลง 10 bps. อยู่ที่ 2.28% ต่อปี  อายุคงเหลือ 5 ปี ปรับตัวลดลง 9  bps. อยู่ที่ 2.29% ต่อปีและอายุคงเหลือ 10 ปี  ปรับตัวลดลง 6 bps.  อยู่ที่ 2.51% ต่อปี
ส่วนอัตราผลตอบแทนของตราสารหนี้ในประเทศ มีการปรับตัวเพิ่มขึ้นในช่วงแคบตามแรงขายของนักลงทุนต่างประเทศ ตามการแข็งค่าของดัชนีค่าเงินดอลลาร์สหรัฐฯ (USD Index ) ที่ทำสถิติแข็งค่าสุดนับแต่กลางปี  2560  และการอ่อนค่าของเงินบาทจากการส่งออกเดือนมีนาคม  ที่ติดลบมากกว่าคาดรวมถึงปัจจัยการเมืองในประเทศ
ขณะที่นักลงทุนสถาบันกลับมาซื้อเมื่ออัตราผลตอบแทน ปรับตัวเพิ่มขึ้น โดยอัตราผลตอบแทนของตราสารหนี้อายุคงเหลือ 2 ปี  ปรับตัวเพิ่มขึ้น 1  bps. อยู่ที่ 1.81% อายุคงเหลือ 5 ปี ปรับตัวลดลง 1  bps.  อยู่ที่ 2.13%  ต่อปี และอายุคงเหลือ 10 ปี ไม่เปลี่ยนแปลง อยู่ที่ 2.55% ต่อปี
 